У той час у выніку павелічэння гарадскога насельніцтва засяляўся другі, левы бераг Случы, зявілася Зарэчча, альбо Новы Слуцк. Месца было небяспечнае, бо знаходзілася далёка ад умацаванняў дзядзінца, за якімі ў выпадку нападу ворагаў маглі хавацца жыхары Старога Слуцка. Як раз першыя звесткі пра гэты храм і звязаны з ваеннымі падзеямі. У Баркулабаўскім летапісе гаворыцца пра напад крымскіх татар на Слуцк у 1503 годзе. Быў ён нечаканым, таму адпор арганізаваны не быў. Князь Сімяон Міхайлавіч Алелькавіч (1460–1505) толькі паспеў глянуць за раку Случ і убачыў уварваўшыхся татар.